text: Травертѝнът е седиментна поликристална скала, получена чрез отлагане на калциев карбонат от минерални или термални извори или течаща вода, богата на калций. Най-често има ивичеста структура, по посока на водата, но може да среща и във вид на концентрични окръжности. Според мястото на възникване може да се разграничи на травертин от извори, травертин от течащи води, травертин от пещери (сталагмити и сталагтити).